open-index/open-wikipedia-markdown huggingface dataset:
Trans Am (yhtye)

**Trans Am** on yhdysvaltalainen rockyhtye, joka perustettiin Marylandissa vuonna 1990. Trans Am oli yksi alkuperäisiltä "post-rock" yhtyeistä 90-luvun puolivälissä. Yhtyeen musiikki on robottimaista instrumentaalia, semi-tanssittavaa, minimalistisessa formaatissa, jossa on vaikutteita myös: krautrock, heavy metal, hardcore punk, synthpop, elektroninen musiikki ja kansanmusiikki -tyyleistä. Yhtye on tehnyt kiertueita suomalaisen Pan Sonicin kanssa.

## Diskografia
### Studioalbumit
* *[[Trans Am (albumi)|Trans Am]]* - (1996)
* *[[Surrender To The Night]]* - (1997)
* *[[The Surveillance]]* - (1998)
* *[[Futureworld]]* - (1999)
* *[[Red Line]]* - (2000)
* *[[T.A._(band)|TA]]* - (2002)
* *[[Liberation (Trans Amin albumi)|Liberation]]* - (2004)
* *[[Sex Change]]* (2007)
* *[[Thing (albumi)|Thing]]* (2010)
* *[[Volume X]] (2014)
* *California Hotel* (2017)

===EP:t & singlet===
* *Trans Am* - [[7"]] (split-albumi: [[Thigh Mastersson]]) (1996)
* *Tuba Frenzy* - [[12"]] (split-albumi: [[Wingtip Sloat]]) (1996)
* *Illegal Ass* - 12" (1996)
* *Who Do We Think You Are?* - Australian Tour CD EP (1999)
* *You Can Always Get What You Want* - kokoelma CD (2000)
* *Extremixxx* - CD EP (remixejä) (2002)

===Livealbumit===
* *What Day Is It Tonight? - Trans Am Live 1993-2008'' - 2xLP + DVD (2009)

## Aiheesta muualla
*Yhtyeen viralliset sivut
*Thrill Jockey Records
*Trans Amin haastattelu
On jossakin

**20 suosikkia – On jossakin** on Mauno Kuusiston kokoelma-albumi vuodelta 1999. Levy on osa *[[20 suosikkia]]* -kokoelmalevysarjaa.

## Kappaleet
#
#
#
#
#
#
#
#
#
#
#
#
#
#
#
#
#}}
#
#}
#
Kyrillos Jerusalemilainen

**Kyrillos Jerusalemilainen** (, s. noin 315 – k. 386 Jerusalem) oli arvostettu varhaisen kirkon teologi ja Jerusalemin patriarkka vuosina 350–386. Sekä katolisessa kirkossa että ortodoksisissa kirkoissa häntä pidetään pyhänä. Hänen muistopäivänsä molemmissa kirkoissa on 18. maaliskuuta.

Kyrillos syntyi Jerusalemissa tai sen lähiympäristössä ehkä vuonna 313 tai 315. Piispa Maksimos II vihki hänet papiksi vuonna 343. Hänet valittiin Jerusalemin piispaksi joko vuonna 349 tai 350. Kyrillos osallistui Konstantinopolin ensimmäiseen ekumeeniseen kirkolliskokoukseen vuonna 381.

Kyrillos piti kaksikymmentäkolme katekeettista luentoa eli *[[Jerusalemin uskontunnustus|Katekeesia]]* (kreik. , *Katēkhēseis*) ollessaan presbyteeri vuonna 347 tai 348. Ne sisälsivät yleistä ohjeistusta kristillisen uskon ja käytännön pääkohdista. Viimeisistä viidestä katekeesista käytetään nimitystä *[[Mystagogiset opetuspuheet|Mystagogiset katekeesit]]* eli mystagogiat (, *mystagōgikai*), koska ne käsittelevät kirkon mysteerioita (, *mystēria*), eli kasteen, konfirmaation ja eukaristian sakramenttejä. Tekstit ovat ainutlaatuisen tärkeitä 300-luvun jerusalemilaisen kristillisyyden liturgisen elämän kuvauksia.

Pyhä istuin julisti Kyrilloksen kirkonopettajaksi vuonna 1883.

## Lähteet

## Kirjallisuutta
### Suomennetut teokset

* 
*
Kaihon kultamaa

**20 suosikkia – Kaihon kultamaa** on Sakari Kuosmasen kokoelma-albumi vuodelta 2002. Levy on osa *[[20 suosikkia]]* -kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Tekijät
### Muusikoita
; Kappaleella ”Ikävän tie”
* Sakari Kuosmanen – laulu
* Petri Ikkelä – bandonéon
* Jukka Orma ja Seppo Tyni – kitarat
* Pekka Pohjola – basso
* Anssi Nykänen – rummut

### Tuotanto
* Pekka Tegelman – tuottaja (17)
* T. T. Oksala / Finnvox-studiot, Helsinki – äänitys (17)

## Lähteet
Muumit ja näkymätön lapsi

**Muumit ja näkymätön lapsi** on neljäs Muumi-tietokonepeli. Se ilmestyi vuonna 1999, ja on ensimmäinen, ja myös ainoa Muumi-tietokonepeli, jossa pelaaja pääsee itse ohjaamaan hahmoa (Ninniä). Ninni on pelin alussa näkymätön, ja pelaajan tehtävänä on erilaisia tehtäviä suorittamalla saada Ninni vähitellen näkyväksi.

Erilaisia tehtäviä on seitsemän erilaista:
* Omenien pelastaminen linnuilta Pikku Myyn kanssa
* Muumipapan purkituskone
* Hillopurkkien vieminen kellariin Niiskun laitteen avulla
* Muumipeikon sulkapallopeli
* Erilaisten asujen teko Ninnille
* Musiikin tunnistaminen Nuuskamuikkusen kanssa
* Sienien poimiminen Muumimamman kanssa (lukittu; avautuu, kun tarpeeksi monta muuta tehtävää on tehty)

Jokaisen tehtävän jälkeen Ninni tulee hieman lisää näkyväksi. Muumimamma on mukana jokaisessa tehtävässä, ja antaa neuvoja niihin kaikkiin. Kaikkiin tehtäviin, yhtä lukuun ottamatta, pääsee Muumitalon sisällä olevasta valikosta, ei Muumilaakson yleiskuvasta, kuten edellisessä ja seuraavissa Muumi-tietokonepeleissä. Muumilaakso nähdään pelin alkuvideossa ja erillisessä kertomuksessa, joka kertoo "Perhepäivästä".

Pelin hahmoista vain Muumimamma puhuu, äänenään ''Muumilaakson tarinoista'' tuttu Ulla Tapaninen. Pelin juoni ja sisältö viittaavat hyvin löyhästi Tove Janssonin novelliin *[[Näkymätön lapsi ja muita kertomuksia|Näkymätön lapsi]]*.

## Ääninäyttelijät
Larry Wallis

**Larry Wallis** (19. toukokuuta 1949 – 19. syyskuuta 2019) oli englantilainen kitaristi, joka parhaiten muistetaan Pink Fairiesin kitaristi-laulajana sekä Motörheadin alkuperäisenä kitaristina.

## Alkuajat

Wallis aloitti uransa 1960-luvulla ja hänen ensimmäinen tunnetumpi yhtyeensä oli  underground-hahmojen Steve Peregrin Tookin ja Mick Farrenin Shagrat. Tämän jälkeen hän vaikutti lyhyen aikaa Blodwyn Pigissä kunnes liittyi UFO-yhtyeeseen vuonna 1972. UFO-pesti jäi kuitenkin lyhyeksi Wallisin riitaannuttua laulaja Phil Moggin kanssa.

## Pink Fairies

Vuonna 1973 Larry Wallis liittyi Pink Fairiesiin kitaristi-laulajaksi. Hän oli työskennellyt jo aiemmin Fairies-jäsenten kanssa eri projekteissa. Yhtye julkaisi hyvin vastaanotetun albumin *[[Kings of Oblivion]]*. Bändi ei ollut kuitenkaan pitkäikäinen Wallisin ja muiden jäsenten erimielisyyksien takia. Fairies on kuitenkin aktivoitunut vuosien mittaan muutaman kerran ja tehnyt levytyksiäkin. 

## Motörhead

Vuonna 1975 Lemmy Kilmisterin saatua potkut Hawkwindista, hän päätti perustaa oman yhtyeen, Motörheadin. Kitaristiksi hän kutsui Larry Wallisin ja rumpaliksi tuli Lucas Fox, jonka korvasi pian kuitenkin Phil Taylor. Tämä versio levytti albumillisen musiikkia, jonka levy-yhtiö kuitenkin hylkäsi. Pian Kilmister otti mukaan toiseksi kitaristiksi Eddie Clarken, jonka jälkeen Wallis erosi yhtyeestä. Hänen ja Kilmisterin välit olivat tiettävästi kireät ja levy-yhtiön huono kohtelu vaikutti myös Wallisin päätökseen. Wallisin kanssa tehty albumi, *On Parole*, julkaistiin vuonna 1979.

## Muut projektit

Motörheadin jälkeen Wallis meni Stiff Records -yhtiöön tuottajaksi ja muusikoksi. Hän soitti myös Mick Farrenin projekteissa sekä myös Steve Peregrin Tookin kanssa. 1980-luvulla hänellä oli omia yhtyeitä sekä projekteja Pink Fairiesin kanssa. Jonkin aikaa hän soitti myös MC5-yhtyeestä tutun Wayne Kramerin yhtyeessä. 1990-luvulla hänellä oli yhtye Dr. Feelgoodin jäsenten kanssa.  

## Viime vuodet

Vuonna 2002 Wallis julkaisi ensimmäisen sooloalbuminsa *Death in the Guitarfternoon*. Myös Pink Fairiesin uudesta tulemisesta on liikkunut huhuja. Helmikuussa 2007 Pink Fairiesin oli tarkoitus esiintyä Lontoon Roundhousessa, mutta keikka peruuntui Wallisin sairastuttua.

## Lähteet

## Aiheesta muualla

* Larry Wallisin kotisivut
Desperado (elokuva)

**Desperado** on vuonna 1995 ensi-iltansa saanut toimintaelokuva, jonka ohjasi Robert Rodriguez ja pääosissa ovat Antonio Banderas ja Salma Hayek. Elokuva on jatko-osa vuonna 1992 ilmestyneeseen *[[El Mariachi]]in*, jonka budjetti oli kuitenkin huomattavasti pienempi.

## Tarina

Elokuvassa El Mariachi (Antonio Banderas), jonka edellisessä elokuvassa ammuttu käsi edelleenkin vaikeuttaa soittamista, on muuttunut huumeparoneja metsästäväksi kostajaksi, joka haluaa näin kostaa edellisessä elokuvassa kuolleen rakastajansa kohtalon. Mariachilla on edelleenkin mukanaan Azulilta varastamansa kitarakotelo, joka on täynnä aseita, ja se on hänen kostonsa välikappale.

Mariachin kohteena on tunnettu huumeparoni Bucho, joka on kuullut Mariachista liikkuvia huhuja ja valmistautunut tämän kohtaamiseen. Ennen kostoaan Mariachi kuitenkin kohtaa kirjakaupan omistavan Carolinan (Salma Hayek) ja saa tietää koko kaupungin olevan osallisena suuressa huumeiden piilotuksessa.

## Näyttelijät
Almu

**Almu** (vanhassa suomessa **almusa**) on varsinkin uskonnollisissa yhteyksissä käytetty termi, jolla tarkoitetaan lähimmäisten auttamista jonkin ruumiillisen laupeudentyön, tavallisesti rahalahjoituksen avulla. Monet uskonnot kehottavat tunnustajiaan antamaan köyhille almuja tai katsovat sen suorastaan uskonnolliseksi velvollisuudeksi.

Katolisen uskon mukaan "almujen antaminen köyhille on todistus veljellisestä rakkaudesta ja Jumalalle mieluinen oikeudenmukainen teko". Kristityt voivat myös almujen antamisen avulla auttaa kiirastulessa olevia sieluja pääsemään taivaaseen.

Almujen antaminen, samoin kuin paasto ja rukous, on tapa tehdä parannusta. Kaikki ne ilmentävät kääntymystä suhteessa omaan itseen, Jumalaan ja lähimmäiseen. Varsinkin ne liittyvät katumuksen harjoittamiseen adventin ja paaston ajalla sekä perjantaisin, jolloin kirkko muistelee Kristuksen kärsimystä ja kuolemaa.

Almujen antaminen uskonnollisena velvollisuutena on myös yksi islamin viidestä peruspilarista. Koska niiden antamisesta on tarkat ohjeet, niiden suorittaminen on rinnastettavissa veroihin, ja niitä tarkoittava termi zakat onkin toisinaan suomennettu *almuveroksi*.

## Katso myös
*Almujenjakaja

## Lähteet

## Aiheesta muualla

* Almu islamissa
Jevgeni Belošeikin

**Jevgeni Vladimirovitš Belošeikin** (, 17. huhtikuuta 1966 Sahalin, Neuvostoliitto  – 18. marraskuuta 1999 Pietari, Venäjä) oli venäläinen jääkiekkomaalivahti. Belošeikin pelasi SKA Pietarin ja TsSKA Moskovan joukkueissa Neuvostoliiton jääkiekkoliigassa ja voitti kolme Neuvostoliiton-mestaruutta. Neuvostoliiton maajoukkueessa hän voitti nuorten maailmanmestaruuden vuonna 1984, maailmanmestaruuden vuosina 1985 ja 1986 sekä Kanada-cupin toisen sijan vuonna 1987.

Edmonton Oilers varasi Belošeikinin NHL:ään vuoden   11. kierroksella varausnumerolla 232. Kaudella 1991–1992 hän pelasi muutamia AHL-liigan otteluita Edmontonin farmiseurassa Cape Breton Oilersissa.

Belošeikin kärsi uransa aikana alkoholiongelmista, ja muutama kuukausi vuoden 1987 Kanada-cupin jälkeen hänet huumattiin ja ryöstettiin erään kostean illan päätteeksi. Huumausaine jätti pysyviä vaurioita Belošeikinin maksaan ja näköaistiin, joka pilasi hänen uransa. Hän teki itsemurhan hirttäytymällä 18. marraskuuta 1999.

## Lähteet

## Aiheesta muualla
* Peoples.ru
Neljä huonetta

**Neljä huonetta** (*Four Rooms*) on vuonna 1995 ensi-iltansa saanut komediaelokuva. Elokuva sisältää neljä tarinaa, jotka on ohjanneet Allison Anders, Alexandre Rockwell, Quentin Tarantino ja Robert Rodriguez. Pääosassa on hotellin pikkoloa esittävä Tim Roth.

Elokuva kertoo eräässä hotellissa työskentelevästä pikkolosta, Tedistä. On uudenvuoden aatto joka joutuu hoitamaan hotellia yksin, sillä omistaja on juhlimassa kotona. Lopulta Tedin työkaverikin lähtee, mutta muistuttaa häntä: "Muista pitää kalusi kurissa, tai joudut vaikeuksiin"...

## Juoni

### Puuttuva aine

Ensimmäisen tarinan **Puuttuva aine** (*The Missing Ingredient*) on ohjannut Allison Anders. Joukko noitia aikovat herättää palvomansa naisen henkiin, joka kuoli samaisessa hääsviitissä 1950-luvulla. Naisilla on kaikki aineosat paitsi yksi, sperma. Ted kutsutaan apuun hoitamaan velvollisuutensa.

### Väärä mies

Toisen tarinan **Väärä mies** (*The Wrong Man*) on ohjannut Alexandre Rockwell. Ted saa tehtäväksi tuoda jäitä huoneeseen numero 404. Tedin astuessa huoneeseen, mies osoittaa häntä aseella ja tämän kaunis vaimo Angela on sidottu tuoliin kiinni. Mies syyttää Angelaa ja Tediä hänen pettämisestään, ja taas Tediä viedään...

### Häiriköt

Kolmannen tarinan **Häiriköt** (*The Misbehavers*) on ohjannut Robert Rodriguez. Eräs aviopari palkkaa Tedin hoitamaan heidän lapsiaan, sillä kaksikko lähtee juhlistamaan uutta vuotta. Mutta homma ei ole niinkään helppo, sillä nämä vekarat eivät ole siitä rauhallisimmasta päästä.

### The Man from Hollywood

Neljännen ja viimeisen tarinan **The Man from Hollywood** on ohjannut Quentin Tarantino. Viimeisessä tarinassa Ted saapuu huoneeseen, jossa oleskelevat Chester Rush ystävineen juhlii *Rankkuri*-elokuvan menestystä. Porukka on koko ajan lyömässä jostakin vetoa ja menoa sekoittaa samppanja ja veitset.
Sylvi Palo

**Sylvi Sanelma Palo** (ent. **Brännäs**, vuoteen 1934 **Sakki**; ) oli suomalainen näyttelijä. 

Sylvi Palo muistetaan etenkin Suomen Kansallisteatterin pitkäaikaisena näyttelijänä. Teatteriuran lisäksi Sylvi Palo oli mukana kaikkiaan 15&nbsp;suomalaisessa elokuvassa. Palolla oli myös muutamia isompia rooleja kuten *[[Suurin voitto]]* (1944). Hän näytteli myös elokuvissa *[[Ja alla oli tulinen järvi]]* (1937) sekä *[[Laulu tulipunaisesta kukasta (vuoden 1938 elokuva)|Laulu tulipunaisesta kukasta]]* (1938). Palon viimeinen elokuva oli *[[Silmät hämärässä]]* vuodelta 1952.

## Yksityiselämä
Sylvi Sakki tutustui Tauno Paloon molempien toimiessa näyttelijöinä Sörnäisten Työväen Näyttämöllä. Vuonna 1934 he menivät naimisiin, ja pian syntyi pariskunnan esikoinen, näyttelijä Pertti Palo. Vuonna 1943 syntyi Tauno ja Sylvi Palon toinen lapsi, näyttelijä Martti Palo. Avioliitto päättyi eroon vuonna 1962.

## Filmografia

## Lähteet

## Aiheesta muualla
Hietamäen rautatieasema

**Hietamäen rautatieasema** () on Mietoisten Ravean kylässä sijaitseva, Uudenkaupungin radan varressa sijaitseva lakkautettu rautatieasema.

## Historia

Hietamäen rautatieasema on valmistunut vuonna 1924, yhtä aikaa koko Uudenkaupungin radan valmistumisen kanssa. 
Neljänkymmenen toimintavuoden jälkeen asema alennettiin seisakevaihteeksi 1.10.1963, jolloin myös lipunmyynti asemalla lopetettiin. Vuonna 1970 liikennepaikka muutettiin seisakkeeksi, jolloin myös tavaraliikenne asemalla loppui. Tämän jälkeen asema oli vuosia asuinkäytössä. Aseman tiloissa kokoontui myös paikallinen partiolippukunta. 

Liikennepaikalla pysähtyi aseman sulkemisen jälkeenkin tarvittaessa osa rataosalla liikennöineistä henkilöjunista, aina vuonna 1990 tapahtuneeseen liikennepaikan lopulliseen lakkautukseen asti. Lakkautusta edeltävän viimeisen aikataulukauden aikana liikennepaikalla pysähtyi tarvittaessa ainoastaan yksi työläisliikenteeseen tarkoitettu junapari päivässä, juna 373 aamulla ja juna 378 iltapäivällä.

Asema sivurakennuksineen on ollut toukokuusta 2008 lähtien yksityisomistuksessa oltuaan useiden muiden lakkautettujen suomalaisten rautateiden liikennepaikkojen tavoin Senaatti-kiinteistöjen myyntilistalla. Ennen kauppaa huonoon kuntoon päässeen aseman tiloissa oli vuokralla paikallinen partiolippukunta.

## Asema ja muut rakennukset

Mallipiirustusten mukaan tehdyn asemarakennuksen on suunnitellut rautatiehallituksen arkkitehti Jarl Ungern Aseman itäpäädyssä sijaitsi alun perin iso varasto ja lastauslaituri ja länsipäädyssä puolestaan oli puuvaja ja pienempi varasto. Kaksikerroksisen keskiosan alakerrassa sijaitsi yhdistetty porraskomero ja eteinen, niiden perässä lipunmyynti- ja odotussali sekä kaksi toimistohuonetta. Yläkerrassa sijaitsi alun perin asemamiehen keittiön ja kahden huoneen asunto. Tilaan on kuulunut myös noin viisi hehtaaria peltomaata asemamiehen viljeltäväksi. Asemarakennus on perustettu harkkoperustukselle, se on vuorattu pystyllä lomalaudoituksella ja sen ikkunat ovat ristipuitteiset. Asemarakennuksen lisäksi tontilla on myös suunnilleen samanikäiset kellari ja sauna. Alun perin tontilla sijaitsi myös vesitorni, josta höyryveturit ottivat vesitäydennystä. Torni kuitenkin purettiin vuonna 1987.

### Koppelin talo

Aseman kanssa samaan aikaan sen välittömään läheisyyteen rakennettiin myös Koppelin talo, jonka alakerrassa toimi kauppa ja kahvila aseman perustamisesta aina 1930-luvun lopulle asti. Nykyään myös Koppelin tila on kokonaan asuinkäytössä.

## Lähteet

## Aiheesta muualla
* Kuvia Hietamäen rautatieasemasta Vaunut.org -sivustolla
Substituutio (kielitiede)

**Substituutio** on kielitieteessä niin sanottu **korvaustesti**, jonka avulla kielellisen ilmauksen merkitysvivahteita voidaan tarkkailla. Strukturalistien kehittelemän konstituenttianalyysin ydinideana oli löytää lauseista se osa tai aines, yleensä lauseke tai lausekkeet, joiden korvaaminen ei ole mahdollista enää millään muulla ilmauksella ilman, että lausuma menettäisi merkityksensä tai että äidinkielinen kielenpuhuja tulkitsisi lauseen virheelliseksi tai vajaaksi.

Korvaustestin avulla voidaan muun muassa todeta, että lauseessa *Pieni poika | pelaa jalkapalloa pihalla* (*|* merkitsee nominaali- ja verbikonstituentin rajaa) molemmat lausekkeet voidaan supistaa yhteen yksikköön, jolloin lauseeksi jää *Poika | pelaa*. Tämän lauseen pääsisältö on täysin sama kuin alkuperäisen pitkän lausuman eli substituutio on sovellettavissa. Lauseen karsiminen on luontevasti lopetettava tähän, sillä kumpaakaan lauseen osista ei voi enää poistaa lauseesta tai korvata jollain muulla ilmauksella ilman merkityksen muutosta. Näin voidaan todeta subjektin ja predikaatin neksuksen muodostavan lauseen ytimen, minkä jälkeen lauseenjäsenten analyysi on helpompaa ja mielekkäämpää aloittaa.

## Katso myös
*Konstituenttianalyysi
Substituutio (kemia)

**Substituutio**- eli **korvausreaktio** on kemiallinen reaktio, jossa atomi tai atomiryhmä korvautuu toisella atomilla tai atomiryhmällä. Reaktiossa syntyy myös sivutuote. Ensimmäisiä tutkittuja substituutioreaktioita olivat alkaanien halogenoinnit. Substituutioreaktiota esiintyy alkaaneilla, sykloalkaaneilla ja aromaattisilla hiilivedyillä. Esimerkiksi etaanin vetyatomi korvautuu klooriatomilla radikaalisubstituutiossa:
CH3CH3 + Cl2 \rightarrow CH3CH2Cl + HCl.

Radikaalisubstituution lisäksi orgaanisessa kemiassa tunnetaan nukleofiiliset ja elektrofiiliset substituutiot.

## Nukleofiilinen substituutio
Nukleofiilisessa substituutioreaktiossa nukleofiili 
hyökkää positiivisesti varautuneeseen atomiin (elektrofiiliin) syrjäyttäen samalla siihen sitoutuneen funktionaalisen ryhmän. 

Nukleofiilisen substituution tärkeimmät reaktiomekanismit ovat SN1 ja SN2. Näillä mekanismeilla reagoivat usein esimerkiksi alkyylihalidit. Alkyylihalidien reaktioissa halogeeni (X) toimii lähtevänä ryhmänä ja se voidaan korvata lähes millä tahansa nukleofiilisella ryhmällä. Jos nukleofiili on neutraali (Nu:), silloin tuote on positiivisesti varautunut. Vastaavasti jos taas nukleofiili (Nu:- ) on negatiivisesti varautunut, tuote on neutraali. 

Nu: + R-X → R-Nu+ + X:- 

Nu:-  + R-X → R-Nu + X:- 

Nukleofiilisella substituutiolla voidaan valmistaa lukuisia reaktiotuotteita, mm. nitriilejä, amiineja, eettereitä, estereitä, alkoholeja ja sulfideja.

CN- + R-X → R-CN + X:-  

NH3 + R-X → R-NH3+ X:-  

R'O-  + R-X → R-OR' + X:-  

R'COO-  + R-X → R-OOCR' + X:- 

OH-  + R-X → R-OH + X:-  

SH- + R-X → R-SH + X:-

Karboksyylihappojen johdokset reagoivat nukleofiilien kanssa, jolloin kysymyksessä on nukleofiilinen asyylisubstituutio.

## Aromaattiset substituutioreaktiot
Elektrofiilinen aromaattinen substituutio on yleinen aromaattisilla yhdisteillä. Aromaattisessa elektrofiilisessa substituutioreaktiossa elektrofiili, korvaa yhden aromaattisen renkaan vetyatomeista. Reaktion välituotteena syntyy delokalisoitunut karbokationi, josta irtoaa protoni ja C-H sidoksen elektronipari siirtyy aromaattiseen renkaaseen, jolloin lopputuotteessa aromaattinen rakenne säilyy.

Elektrofiilisen aromaattisen substituution lisäksi aromaattiset yhdisteet voivat reagoida myös nukleofiilisella aromaattisella substituutiolla, joka tapahtuu additio-eliminaatioreaktiolla. Näin tapahtuakseen korvautuva ryhmä on tyypillisesti halogeeniatomi ja aromaattisessa renkaassa on korvautuvaan ryhmään nähden para-asemassa elektroneja voimakkaasti puoleensa vetävä ryhmä kuten nitroryhmä. Elektroneja puoleensa vetävä ryhmä stabiloi välituotteen positiivista varausta.

## Katso myös
*Additioreaktio
*Eliminaatioreaktio

## Lähteet
*Mooli Ke3 Reaktiot ja energia, Otava

### Viitteet

## Aiheesta muualla
Ekaterina Dafovska

**Ekaterina Dafovska** (, s. 28. marraskuuta 1975) on bulgarialainen entinen ampumahiihtäjä, joka voitti olympiakultaa 15 kilometriltä Naganossa 1998. Dafovskan voitto on Bulgarian ainoa kultamitali talviolympialaisista. Hän on voittanut myös kaksi MM-pronssia, Euroopan mestaruuden, maailmancupin kaudella 2002-2003 sekä viisi maailmancupin osakilpailua.

Dafovska ilmoitti toukokuussa 2007 päättävänsä uransa pitkäaikaisen olkapäävamman vuoksi.

## Lähteet
Markus Similä

**Markus Similä** (7. toukokuuta 1937 Helsinki – 17. heinäkuuta 2018) oli suomalainen toimittaja, lehtimies ja kirjailija. Hän juonsi lukuisia viihdeohjelmia sekä radiossa että televisiossa. Hän oli muun muassa *[[Napakymppi (viihdeohjelma)|Napakympin]]* alkuperäinen juontaja ennen Kari Salmelaista.

Similä on kirjoittanut lukuisia elokuvakäsikirjoituksia, satu- ja jännityskuunnelmia, näytelmiä, sketsejä ja muuta viihdettä. Hän kirjoitti myös useita yrityshistoriikkeja ja elämäkertoja sekä omat muistelmansa *Takki auki* (1993).

## Elämä ja ura
Kapellimestari Martti Similän poika Markus Similä  pääsi 17-vuotiaana 1950-luvun keskivaiheilla töihin *[[Helsingin Sanomat|Helsingin Sanomiin]]* ja jätti koulun kesken. Hän oli kiinnostunut myös teatteriurasta näyteltyään sivuosaa muun muassa vuoden 1957 elokuvassa *[[Nummisuutarit (vuoden 1957 elokuva)|Nummisuutarit]]*. Hänen ensimmäinen radio-ohjelmansa oli nimellä ”Masi” tehty Nuorten radion lähetys vuonna 1956. Televisiossa hän esiintyi ensi kerran vuonna 1958. 20-vuotiaana Similä haki kesätoimittajaksi Leo Mellerin vetämään radion ajankohtaisohjelmaan *[[Päivän peili]]in* ja sai paikan, vaikka ohjelmaa tekemään ei yleensä otettu alle 25-vuotiaita. Pian Similä ryhtyi toimittamaan kuudesti viikossa lähetettyä *Päivätarjotinta*, ja samoihin aikoihin Ylen kuulutuskäytäntö muuttui niin, että ohjelmien tekijät kerrottiin. Näin Markus Similästä tuli nopeasti yksi ensimmäisistä yleisön nimeltä tuntemista radiotoimittajista. Siirtyminen tekemään sunnuntaiaamujen viihteellistä haastatteluohjelmaa *Nimipäiväkahvit* vuorotellen Jaakko Jahnukaisen kanssa. Tämä ja muut sunnuntaiaamujen viihdeohjelmat lisäsivät Similän tunnettuutta entisestään.

1960-luvulta 1970-luvun alkuun Similä toimi 11 vuotta freelancerina ja teki paljon ohjelmia sekä radioon että televisioon ja kirjoituksia lehtiin.

Kaupallisen paikallisradiotoiminnan alkaessa vuonna 1985 Similä oli yhdessä Markku Veijalaisen kanssa aloittamassa helsinkiläisen Radio Ykkösen ohjelmatoimintaa ja mukana radioaseman konkurssiin 1995 saakka. Vuosina 1985–1992 hän toimi radioaseman uutis- ja ajankohtaispäällikkönä ja 1992–1995 tuottajana. Hän jatkoi radio- ja TV-työtä vielä Radio Stadissa ja MTV:n lauantaiaamujen *[[Huomenta Suomi|Huomenta Suomessa]]* mutta keskittyi 1990-luvun puolestavälistä etupäässä yrityshistoriikkien ja elämäkertojen kirjoittamiseen.

Markus Similä kirjoitti pakinoita *[[Uusi Suomi|Uuteen Suomeen]]* vuosina 1977–1985 ja *[[Nykypäivä]]än* vuodesta 1992 alkaen.

## Teokset
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
*Radiopersoona Markus Similä. 11-osainen ohjelmasarja Yle Areenassa.
*
*
Joseph Lanner

**Joseph Franz Karl Lanner** (12. huhtikuuta 1801 Wien – 14. huhtikuuta 1843 Oberdeubling, Wienin lähellä) oli itävaltalainen muusikko ja säveltäjä, joka yhdessä Johann Strauss vanhemman kanssa loi aidon  wienervalssin. Lannerin tyyli oli kuitenkin pehmeämpi ja surumielisempi kuin Straussin tanssillinen ja temperamenttinen tyyli.

Lanner alkoi säveltää tansseja amatöörikvartetille, jossa hän itse soitti viulua ja Johann Strauss vanhempi alttoviulua ja josta sitten kehittyi kokonainen orkesteri, joka ihastutti Wieniä ja itävallan maakuntakaupunkeja valsseillaan, polkillaan, ländlereillään ja galopeillaan. Lanner  on aidon wienervalssin oikea luoja. Strauss astui hänen jalanjäljissään. Lannerin valsseista ilmestyi koottu julkaisu 1889. Hän sävelsi runsaasti, jopa satoja sävellyksiä. Lanner kuoli lavantautiin 42-vuotiaana. Hänen elämäkertojaan ovat kirjoittaneet muun muassa H. Sachs (1889), Rebay ja Keller (1901).

Hän avioitui 1828 Franziska Jahnsin kanssa. Lapsista Katharina Lanner oli tanssija,  August Lanner säveltäjä. Lanner erosi vaimostaan ja eli vuodesta 1838 yhdessä Marie Krausin kanssa, joka synnytti Lannerin kuoleman jälkeen pojan.

## Lähteet
*Nordisk familjebok, 1904–1926

### Viitteet

## Aiheesta muualla
Dean Acheson

**Dean Gooderham Acheson** (11. huhtikuuta 1893 Middletown, Connecticut, Yhdysvallat – 12. lokakuuta 1971 Sandy Spring, Maryland, Yhdysvallat) oli yhdysvaltalainen lakimies ja poliitikko. Hän toimi Presidentti Harry S. Trumanin ulkoministerinä vuosina 1949–1953. Hänellä oli keskeinen rooli Lend-Leasen, Trumanin opin, Marshall-avun, Naton, Kansainvälisen valuuttarahaston ja Maailmanpankin luomisessa.

Acheson oli ensimmäisessä maailmansodassa mukana Yhdysvaltain laivaston vänrikkinä. Hän suoritti lakitieteen loppututkinnon vuonna 1918. Acheson toimi opiskeluaikoinaan 1919–1921 Yhdysvaltain korkeimman oikeuden tuomarin Louis Brandeisin sihteerinä. Vuonna 1933 hän toimi kansainvälisten lakiasioiden parissa lakitoimistossa Washingtonissa, kun Truman kutsui hänet alivaltiosihteeriksi rahaministeriöön, vaikka hänellä ei ollut kokemusta raha-asioista. Hän erosi kuitenkin pian erimielisyyksien vuoksi, mutta vuonna 1941 valittiin ulkoministeriöön. Apulaisulkoministeriksi hänet nimitettiin 1945 ja ulkoministeriksi 1949.

Acheson neuvotteli toukokuussa 1950 eurooppalaisten ulkoministerien kanssa. Hän saapuui 7. toukokuuta Pariisiin ja neuvotteli Ranskan ulkoministeri Robert Schumanin kanssa. Seuraavana päivänä hän ilmoitti, että Yhdysvallat tukee Ranskaa Indokiinan sodassa. 9. toukokuuta Acheson neuvotteli Lontoossa Ernest Bevinin kanssa ja 11.–13. toukokuuta Schumanin ja Bevinin kanssa Lontoon ulkoministerikonferenssissa.

## Perhe

Acheson meni vuonna 1917 naimisiin taidemaalari Alice Caroline Stanleyn kanssa. He saivat kaksi tytärtä ja pojan.

## Lähteet

## Aiheesta muualla
Klaani – tarina Sammakoitten suvusta

**Klaani – tarina Sammakoitten suvusta** on suomalainen elokuva, jonka on ohjannut Mika Kaurismäki vuonna 1984. Elokuvan juoni perustuu Tauno Kaukosen romaaniin *[[Klaani (romaani)|Klaani]]*. Pääosaa *Aleksanteri Suuri Sammakko* esittää Markku Halme. Anssi Tikanmäki palkittiin parhaasta musiikista sekä Juhani Niemelä parhaan miessivuosan Jussilla vuonna 1985.

Tauno Kaukosen romaanin elokuvalliset mahdollisuudet havaittiin jo varhain, sillä jo vuonna 1963 ohjaaja Aito Mäkinen sekä tuottajaksi lupautunut Anssi Mänttäri suunnittelivat siihen pohjautuvaa elokuvaa, jonka yhteen pääosaan kaavailtiin Lasse Pöystiä. Hanke kaatui kuitenkin tuolloin rahoitusvaikeuksiin. Tauno Kaukonen ei itse ehtinyt kuulla teoksensa uudesta tulemisesta, sillä hän kuoli kesällä 1983, pari kuukautta ennen kuin Mika Kaurismäki päätti ottaa *Klaanin* uuden elokuvansa lähtökohdaksi.

Anssi Tikanmäen säveltämästä, Juice Leskisen sanoittamasta ja Päivi Portaankorvan esittämästä elokuvan tunnuskappaleesta *Balladi* tuli hyvin suosittu. Se alkaa sanoin ”Aamuyössä aistein avoimin...”. *Helsingin Sanomat* pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa se nousi yhdeksi 35:stä eniten mainintoja saaneesta.

## Rooliluettelo

## Arvioita

Moni kriitikko piti *Klaania* syksyn 1984 merkittävimpänä kotimaisena elokuvana. Antero Laiho tunnusti *[[Turun Päivälehti|Turun Päivälehdessä]]*: ”Elokuvan suuri ansio on, ettei se missään vaiheessa rupea moralisoimaan tai antamaan väkinäisiä selityksiä, kuten monissa rikoksista kertovissa elokuvissa on tapana. Vaikka *Klaanissa* on vähän varsinaisia dramaattisia nousukohtia, sen kerronta etenee sujuvasti ja katsojan kiinnostus pysyy koko ajan vireänä.” *[[Keskisuomalainen|Keskisuomalaisen]]* Jarmo Valkola nosti esiin erityisesti Anssi Tikanmäen musiikin, jonka ”sibeliaaniset, suomalaismetsien kaikuja kertailevat sävelkulut istuvat tosi hyvin elokuvan kerronnalliseen rakenteeseen”.

## Lähteet

## Aiheesta muualla
* Klaani – tarina Sammakoitten suvusta, Yle Teema (arkistoitu artikkeli)
* Skaffari, Vesa: Klaani – Tarina Sammakoitten suvusta , Smackthejack 23.10.2013
* Kaurismäen Klaani – tarina Sammakoitten suvusta on romanttinen kuvaus rikollisten maailmasta, Yle / Harto Hänninen, 26.1.2025
We’ll Meet Again

**”We’ll Meet Again”** on vuonna 1939 tehty musiikkikappale, jonka esitti brittiläinen laulajatar Vera Lynn. Kappaleen sävelsi Ross Parker ja sanoitti Hughie Charles. *We’ll Meet Again* vetosi aikalaisyleisöön, koska se sopi haikeisiin eron tunnelmiin, kun sotilat jättivät rakkaansa ja perheensä taakseen palvellaakseen toisen maailmansodan armeijoissa.

Laulussa esitetyt saatesanat ”Me tapaamme taas” ovat optimistiset, koska useat sotilaat eivät palanneet rintamilta, mutta kappaletta voi tulkita niinkin, että eroavat tapaavat viimeistään taivaassa tai kuoleman jälkeisessä elämässä. Laulu antoi nimensä vuonna 1943 tehtyyn musikaalielokuvaan, jossa Vera Lynn näytteli pääosaa. 

Kylmän sodan aikana Isossa-Britanniassa Vera Lynnin levytys kuului maanalaisten radioasemien musiikkivalikoimiin. BBC:n sota-ajan lähetyspalvelun tarkoitus oli käyttää kappaletta yleisön mielialan kohottamisessa, mikäli ydinsota syttyisi.

Stanley Kubrickin ohjaaman elokuvan *[[Tohtori Outolempi eli: kuinka lakkasin olemasta huolissani ja opin rakastamaan pommia|Tohtori Outolempi]]* loppuhuipennuksessa maailma tuhoutuu lukuisten ydinräjähdysten seurauksena Vera Lynnin esittämän kappaleen soidessa taustalla. 

Kappaleesta ovat tehneet versioita muun muassa Johnny Cash, The Turtles ja The Byrds.

## Lähteet

 

## Aiheesta muualla
* We'll Meet Again: Sanoitus
Jessye Norman

**Jessye Norman** () oli yhdysvaltalainen sopraanolaulaja ja resitalisti.

Norman syntyi Augustassa, Georgiassa harrastelijamuusikkojen tyttäreksi. Hän pääsi stipendillä Howardin yliopistoon, josta hän valmistui vuonna 1967. Hän sai maisterinarvon Michiganin yliopistosta vuonna 1968. 

Oopperadebyyttinsä Norman teki vuonna 1969 Berliinissä. Hän esiintyi Berliinin Staatsoper Unter den Lindenissä ja voitti myöhemmin ARD-kilpailun Münchenissä. Normanin debyytti Metropolitanissa oli Hector Berliozin *[[Troijalaiset]]*-oopperassa vuonna 1983. Vuodesta 1973 alkaen hän vieraili useita kertoja Suomessa.

Normanille myönnettiin vuonna 1990 Juilliard School of Musicin kunniatohtorinarvo ja vuonna 2006 elämäntyön Grammy-palkinto. Hän oli Grammy-ehdokkaana 15&nbsp;kertaa, ja ensimmäisen kerran hän voitti Grammyn vuonna 1985 parhaana klassisen soololaulajana.

## Lähteet

## Aiheesta muualla

* Jessye Normanin muistokirjoitus ''Helsingin Sanomissa''.
Queen Mary

**Queen Mary** tarkoittaa muun muassa seuraavia:

* RMS Queen Mary, Cunard Linen valtamerilaiva, joka liikennöi vuosina 1936–1967
* HMS Queen Mary, Britannian kuninkaallisen laivaston taisteluristeilijä
* RMS Queen Mary 2, Cunard Linen valtamerilaiva
* Queen Maryn yliopisto, Lontoon yliopiston osa
Osmar Barbosa dos Santos

**Osmar Barbosa dos Santos** (s. 20. lokakuuta 1968, Marília, Brasilia) on brasilialainen 800 metrin juoksija.

Dos Santos karsiutui Sydneyn olympialaisissa 2000 800 metrin välierissä ajalla 1.47,68. Kaksi vuotta myöhemmin hän voitti matkan Brasilian-mestaruuden ja sijoittui yleisurheilun maailmancupissa kuudenneksi ajalla 1.46,01. Hän karsiutui Birminghamin sisäratojen MM-kisoissa 2003 välierissä ja juoksi samana vuonna Pariisin ulkoratojen MM-kisoissa kahdeksanneksi. Seuraavana vuonna hän voitti MM-pronssia Budapestin sisäratojen MM-kisoissa. Ateenan olympialaisissa hän karsiutui välierissä.

Dos Santos karsiutui Helsingin MM-kisoissa 2005 alkuerissä, kuten myös seuraavana vuonna Moskovan sisäratojen MM-kisoissa. Hän voitti myöhemmin samana vuonna kultaa Ibero-Amerikan mestaruuskisoissa.

## Ennätykset
* 400 metrin juoksu: 46,35 (1995)
* 800 metrin juoksu: 1.44,87 (2000)
* 1 000 metrin juoksu: 2.20,39 (2006)

## Lähteet
*
Please Hammer Don’t Hurt ’Em

**Please Hammer Don't Hurt 'Em** on MC Hammerin kolmas studioalbumi, joka julkaistiin vuonna 1990. Albumi pysyi sijalla #1  21 viikon ajan Yhdysvalloissa, ja siltä julkaistiin myös hittisingle "U Can't Touch This". Albumi sisältää tunnettujen artistien sämplejä, ja antoi näille artisteille myös lisää suosiota. Esimerkiksi "U Can't Touch This" sisälsi sämplen kappaleesta "Super Freak" (Rick James). Tämä albumi nosti rap-musiikin uudelle suosion tasolle. Se oli ensimmäinen    hip-hop-albumi joka sertifioitiin RIAA:n asteikolla timantiksi, joka tarkoittaa että sitä on myyty yli 10 miljoonaa kappaletta.

## Kappalelista
#"Here Comes the Hammer" (4:32)
#"U Can't Touch This" (4:17)
#"Have You Seen Her (remake)" (4:42)
#"Yo! Sweetness" (4:36)
#"Help the Children" (5:17)
#"On Your Face" (4:32)
#"Dancin' Machine" (2:55)
#"Pray" (5:13)
#"Crime Story" (5:09)
#"She's Soft and Wet" (3:25)
#"Black is Black" (4:31)
#"Let's Go Deeper" (5:16)
#"Work This" (5:03)
Kolumbiankerttulitangara

**Kolumbiankerttulitangara** (*Dacnis hartlaubi*), myös *Pseudodacnis hartlaubi*, on kotoperäinen varpuslintulaji Kolumbiassa. Laji on nimetty Gustav Hartlaubin kunniaksi. *Dacnis*-sukuun (Georges Cuvier, 1816) kuuluu 9 lajia.

## Koko ja ulkonäkö
Linnun pituus on 11&nbsp;cm. Pienikokoinen, koiras on turkoosin ja mustan kuvioima. Naaras on ruskea ja sen kurkussa ja rinnassa on keltaista.

## Esiintyminen
Laji on kotoperäinen kolumbialainen tangara, jonka esiintyminen on huonosti tunnettu. 1980-luvun jälkeen se on havaittu ainoastaan Bogotájoen valuma-alueella, 2 paikassa Támesiksessa, Antioquiassa ja Risaraldassa. Laji on harvinainen ja näyttää olevan vähenemässä. Vähenemisen syynä saattaa olla rinnemetsien kaskeaminen ja muokkaaminen pelloiksi.

## Elinympäristö
Kosteat vuoristojen rinnemetsät etupäässä 1&nbsp;350–2&nbsp;200 metrin korkeudella sekä istutusmetsiköt.

## Lisääntyminen
Lajin lisääntymisbiologia on huonosti tunnettu. Naaras munii 3–5 munaa, joita se hautoo yksin. Molemmat puolisot hoitavat poikasia.

## Ravinto
Hedelmät ja hyönteiset. Myös kukat ja mesi.

## Lähteet
Brooke Adams

**Brooke Adams** (o.s. **Gould**; s. 8. helmikuuta 1949) on yhdysvaltalainen näyttelijä.

Adams sai yhden tunnetuimmista rooleistaan elokuvassa *[[Ihmispaholaiset]]* vuonna 1978. Muita ovat muiden muassa *[[Viimeinen yhteys: The Dead Zone]]* (1983) ja *[[Päätepysäkki New Mexico]]* (1992). Adams on lisäksi tehnyt työtä televisiossa eikä pelkästään näyttelijänä, vaan myös tuottajana.

Adams opiskeli High School for the Performing Artsissa ja School of American Balletissa. Hän on ollut vuodesta 1992 naimisissa kollegansa Tony Shalhoubin kanssa.

## Lähteet

## Aiheesta muualla
* 
*
Sremski Karlovci

**Sremski Karlovci** (, ,  tai *Carlowitz*) on kaupunki Vojvodinassa Serbiassa. Se sijaitsee Tonavan rannalla 15 kilometriä Novi Sadista kaakkoon ja 60 kilometriä Belgradista luoteeseen. Kunnan asukasluku oli 8&nbsp;750 vuoden 2011 väestönlaskennan mukaan.

## Historia
Kaupunki on mainittu lähteissä vuonna 1308 nimellä Karom. Linnoitus rakennettiin roomalaisen linnoituksen raunioille. Vuoteen 1521 se kuului unkarilaisille, kunnes turkkilainen Bali-beg valloitti sen. Paikkakunnalla solmittiin vuonna 1699 Osmanien valtakunnan ja Pyhän liiton välillä Karlowitzin rauha, jossa Osmanien valtakunta menetti Unkarin ja Transilvanian. Kaupungissa järjestettiin vuonna 1848 kokous, jossa Vojvodina julistautui itsenäiseksi Unkarista.

1920-luvulla kaupungista tuli kenraali Pjotr Wrangelin Venäjän valkoisten pakolaisten tukikohta. Toisen maailmansodan aikana se kuului Itsenäiseen Kroatian valtioon.


Orthodox seminary in Sremski Karlovci.jpg|Sremski Karlovcin ortodoksinen pappisseminaari


## Katso myös
* Venäjän ortodoksinen ulkomaankirkko

## Lähteet

## Aiheesta muualla
Richard Hamilton (kuvataiteilija)

**Richard Hamilton** (24. helmikuuta 1922 – 13. syyskuuta 2011) oli brittiläinen kuvataiteilija. Hänen nykyisin Tübingenissä näytteillä oleva kollaasinsa *Just What Is It that Makes Today's Homes So Different, So Appealing?* (1956) kuuluu poptaiteen varhaisiin mestariteoksiin. Alun alkaen se tehtiin *This Is Tomorrow* -näyttelyä varten Lontooseen. 

## Lähteet

## Aiheesta muualla

* Richard Hamiltonin muistokirjoitus Helsingin Sanomissa
* Kuvasarja Richard Hamiltonin näyttelystä Protest Pictures Edinburghissa, The Guardian, 20.8.2008.
Richard Hamilton

**Richard Hamilton** -nimisiä henkilöitä ovat:

* Richard Hamilton (1920–2004), yhdysvaltalainen näyttelijä
* Richard Hamilton (1922–2011), brittiläinen kuvataiteilija
* Richard Hamilton (s. 1943), yhdysvaltalainen matemaatikko
* Richard Hamilton (s. 1978), yhdysvaltalainen koripalloilija.
Ejektori

**Ejektori** on virtauksella toimiva imupumppu. 

Ejektori on yksinkertaisimmillaan kaksi sisäkkäistä putkea, joista sisempi, lyhyempi putki kapenee tasaisesti kohti loppuaan; ulomman putken kyljessä on erillinen imuputki. 

Kun yhdistelmään lasketaan esimerkiksi vettä tai höyryä, virtausnopeus kasvaa; tästä seuraa se, että se pyrkii imemään ulommassa putkessa olevaa ilmaa mukaansa ja muodostamaan putkeen tyhjiötä. Ja koska ulomman putken kyljessä on imuputki, syntyy virtauksen voimakkuudesta riippuva imuilmiö. 

Ejektoreita käytetään esimerkiksi laboratorioissa, kun jostain koeyksiköstä on poistettava ilmaa. 

Samoin höyryveturien vetopuhallin, apulietsoin ja injektori toimivat samalla periaatteella. 

## Katso myös
* Retussiruisku

## Lähteet
* Arvi Talvitie: Lyhyt kemian oppikirja
* Taitokirja
Kesport

**Kesport** on K-ryhmään kuuluva urheiluliikeketju. Ketjun myymälöitä sijaitsee ympäri Suomea. Kesportin valikoimiin kuuluu muun muassa merkkituotteet niin harrastuksiin, kilpaurheiluun, liikuntaan, ulkoiluun, metsästykseen kuin kalastukseenkin.
Kesport-myymälät toimivat pienemmillä paikkakunnilla ja isommilla toimivat Keskon Intersport- ja Budget Sport -myymälät.

## Lähteet
Richard Hamilton (koripalloilija)

**Richard ”Rip” Hamilton**  (s. 14. helmikuuta 1978 Coatesville, Pennsylvania) on yhdysvaltalainen kilpauransa päättänyt koripalloilija. 201-senttinen Hamilton varattiin NBA:han vuonna .

Hamilton syntyi Coatesvillessä, Pennsylvaniassa, ja pelasi yliopistokoripalloa Connecticutissa vuodesta 1996. Hän pelasi vuosina 1999–2002 Washington Wizardsissa ja vuosina 2002–2011 Detroit Pistonsissa, jossa myös voitti mestaruuden vuonna 2004. Vuosina 2011–2013 Hamilton pelasi Chicago Bullsissa. 

Hamilton tunnettiin persoonallisesta maskistaan, jota hän käytti kaudesta 2003–2004 useasti murtuneen nenänsä suojana. 

## Lähteet

## Aiheesta muualla
Sämpy

**Sämpy** oli vuosina 1974–1976 ja 1979 Mainostelevisiossa esitetty suomalainen tilannekomediasarja. Sarja luotiin näyttelijä Seppo ”Sämpy” Laineen ympärille, joka oli noussut suosituksi esiinnyttyään aiemmin vuonna 1974 *[[Spede Show|Spede Show’ssa]]* ja Spede Pasasen tuottamassa elokuvassa *[[Viu-hah hah-taja]]*, joissa molemmissa hän näytteli Tossavainen-nimistä hahmoa. Sämpy-sarjassa hänelle kehiteltiin uusi hahmo, joka oli myös nimeltään Sämpy. Muita rooleja näyttelivät Laineen parina Spede-tuotannoissa toiminut Jyrki Kovaleff sekä Kauko Helovirta, Pekka Autiovuori, Marjukka Halttunen ja myöhemmin myös Elli Castrén ja Liisa Paatso. Laine käsikirjoitti sarjan yhdessä toimittaja Markku Veijalaisen kanssa. *Sämpyllä* ehti olla useita ohjaajia, muun muassa Ere Kokkonen ja Inkeri Pilkama.

*Sämpyn* juonen perusideaa ja roolihahmoja vaihdettiin useita kertoja sarjan tekemisen aikana näyttelijöiden pysyessä samoina. Seitsemän jaksoa käsittäneellä ensimmäisellä tuotantokaudella 1974–1975 sarja kertoi Sämpyn ja hänen ystäviensä raha- ja asunto-ongelmista. Toisella kaudella 1975–1976 sarja kertoi matkatoimiston työntekijöistä, ja kaikki hahmot Sämpyä lukuun ottamatta oli nimetty uudelleen. Vuonna 1979 tehtiin vielä viiden jakson mittainen kolmas tuotantokausi, jossa henkilöhahmot olivat vaihtuneet tilausjuhlapalvelun työntekijöiksi. Kaikkiaan sarjaa tehtiin 22 puolituntista jaksoa. Lisäksi sarjan näyttelijät Helovirtaa lukuun ottamatta esiintyivät myös vuonna 1976 lyhytikäisessä sarjassa *[[Nuoripari (televisiosarja)|Nuoripari]]*.

## Lähteet
*Jukka Annala: *Toopelivisio*, s. 75, 79–81. Teos, Helsinki 2006.

## Aiheesta muualla
*
Unity (ISS)

**Unity** (myös Node 1) on Kansainvälisen avaruusaseman toinen kiertoradalle viety moduuli. Se on ensimmäinen kaikkiaan kolmesta yhdysmoduulista.

## Ominaisuudet
Sylinterin muotoisessa moduulissa on kuusi kiinnityskohtaa.
*Pituus: 5,49 m
*Halkaisija: 4,57 m
*Massa: 11&nbsp;612 kg

## Laukaisu
Unity laukaistiin kiertoradalle avaruussukkula Endeavourilla 4. joulukuuta 1998. 6. joulukuuta moduuli yhdistettiin jo kiertoradalla olleeseen Zarya-moduuliin.
Kadotettu (vuoden 1998 elokuva)

**Kadotettu** (*Fallen*) on Gregory Hoblitin ohjaama jännityselokuva vuodelta 1998. Elokuva perustuu Nicholas Kazanin käsikirjoitukseen. Pääosia elokuvassa esittävät Denzel Washington, John Goodman, Donald Sutherland ja Embeth Davidtz.

## Aiheesta muualla
* 
*
Hyundai

**Hyundai** on eteläkorealainen suuryritys, jonka perusti Chung Ju-yung vuonna 1947.

Hyundai aloitti rakennusyhtiönä. Nykyisin kaikki nimeä käyttävät yhtiöt eivät ole emoyhtiö Hyundai Groupin alaisuudessa, mutta ne ovat Chungin poikien tai heidän perillistensä hallitsemia.

Merkittävimpiä muita Hyundaista eronneita yhtiöitä ovat maailman neljänneksi suurin autonvalmistaja Hyundai Motor Company, maailman suurin laivojen rakentaja Hyundai Heavy Industries ja Hynix Semiconductor.

Lisäksi eri ryhmissä on muutakin toimintaa, kuten pankki- ja muita finanssitoimintoja, tavarataloketju ja baseball- ja jalkapallojoukkue.

## Kuvia

| Yksi Hyundai-ketjun tavarataloista (Daegu).
Kuva:Hyundai car assembly line.jpg|Hyundai-merkkisten autojen kokoonpanolinjaa Etelä-Koreassa.
Kuva:2015 Hyundai i30 (GD3 Series II MY16) Active 5-door hatchback (2016-06-11) 01.jpg|Eräs lukuisista Hyundain automalleista: Hyundai i30 (2016).
Kuva:1&1 NetXXL powered by FRITZ! - Hyundai HY29F400TT-90 on mainboard-1830.jpg|Esimerkki Hyundain mikropiireistä.
Kuva:Hyundai Together.jpg|Hyundain kauppalaivaston *Hyundai Together* -konttialus (2012).
Kuva:Hyundai containers Jyväskylä.jpg|Hyundain kontteja Jyväskylän rautatieaseman ratapihalla.
Kuva:HDS-3000 Submarine.JPG|Pienoismalli Hyundain HDS-3000-sukellusvenemallista.
File:Hyundai Headquarter Building, Jongno-gu, Seoul.jpg|pienoiskuva|Hyundain entinen pääkonttori Soulissa, Etelä-Koreassa.


## Lähteet
Vuoden nuori taiteilija

**Vuoden nuori taiteilija** on Tampereen taidemuseon ja Tampereen kaupungin järjestämä tapahtuma, jonka tarkoituksena on tuoda esiin lupaavia, alle 35-vuotiaita kuvataiteilijoita. Samalla pyritään kiinnittämään yleisön huomio uuteen suomalaiseen nykytaiteeseen. Vuoden nuoren taiteilijan valitsee asiantuntijaryhmä. Tapahtuman järjestämistä ehdotti alun perin Tampereen Nuorkauppakamari vuonna 1984.

## Palkinto
Vuoden nuoreksi taiteilijaksi valittu saa nykyisin 20&nbsp;000 euron stipendin Tampereen kaupungilta. Lisäksi hän saa Tampereen taidemuseoon yksityisnäyttelyn. Tampereen taidemuseo teki usean vuoden yhteistyötä Turun Aboa Vetus Ars Novan kanssa, mutta yhteistyö päättyi vuoteen 2020. Seuraavana vuonna Tampereen taidemuseo ja Vaasan kaupungin museot aloittivat yhteistyön. Joel Slotten vuoden 2021 näyttely oli Tampereen lisäksi Vaasan Tikanojan taidekodissa. Emma Jääskeläisen vuoden 2022 näyttely on puolestaan Vaasan Kuntsin modernin taiteen museossa.

## Vuoden nuoret taiteilijat sekä stipendin saajat

Vuoden nuori taiteilija -tapahtumissa on palkittu seuraavat henkilöt:

*1985 Kristian Krokfors (Lisäksi stipendinsaajat: Kari Cavén, Markku Kivinen, Taisto Rauta)
*1986 Tero Laaksonen (Lisäksi stipendinsaajat: Martti Aiha, Cris af Enehielm, Kuutti Lavonen, Tapani Mikkonen)
*1987 Radoslaw Gryta (Lisäksi stipendinsaajat: Pekka Kauhanen, Tuula Lehtinen, Harri Leppänen, Teemu Saukkonen)
*1988 Outi Kirves  (Lisäksi stipendinsaajat: Marikki Hakola, Marja Kanervo) 
*1989 Mari Rantanen (Lisäksi stipendinsaajat: Jan-Erik Andersson, Anita Jensen) 
*1990 Eija-Liisa Ahtila, Maria Ruotsala, Jarmo Kurki, Juha Saitajoki 
*1991 Markus Konttinen 
*1992 Osmo Rauhala 
*1993 Paavo Räbinä 
*1994 Susanne Gottberg 
*1995 Esko Männikkö 
*1996 Kaisu Koivisto 
*1997 Tommi Grönlund ja Petteri Nisunen 
*1998 Frank Kappas 
*1999 Janne Kaitala, Jukka Korkeila, Janne Räisänen 
*2000 Nanna Susi 
*2001 Tülay Schakir 
*2002 Ulrika Ferm 
*2003 Samu Raatikainen 
*2004 Kim Simonsson 
*2005 Viggo Wallensköld 
*2006 Heta Kuchka 
*2007 Hans-Christian Berg 
*2008 Samuli Heimonen
*2009 Hannu Karjalainen
*2010 Anni Leppälä
*2011 Anna Tuori
*2012 Ari Pelkonen
*2013 Jarno Vesala
*2014 Janne Nabb ja Maria Teeri
*2015 Ville Andersson
*2016 Reima Nevalainen
*2017 Tiina Pyykkinen
*2018 J. A. Juvani
*2019 Nastja Säde Rönkkö
*2020 Aapo Huhta
*2021 Joel Slotte
* 2022 Emma Jääskeläinen
* 2023 Eetu Huhtala
* 2024 Suvi Sysi
* 2025 Man Yau
* 2026 Roope Itälinna

## Lähteet

## Aiheesta muualla
* Vuoden nuori taiteilija -tapahtuma Tampereen taidemuseon sivuilla
Checkin’ & Bowlin’

**Checkin’ & Bowlin’** on vuonna 1991 julkaistu Coupé de Villen studioalbumi.

## Kappaleet
# 
# 
# 
# 
# 
# 
# 
# 
# 
# 
# 
 
## Muusikot
* Micco Milkowitz – laulu, kitara, koskettimet
* Big Papa Auvinen – kitara
* Pekka Helin – basso, taustalaulu
* Aikka Hakala – rummut
* Pepe Ahlqvist – huuliharppu (3)
* Heikki Keskinen – saksofoni (10)
* Tapani Rinne – saksofoni (10)
Zvezda

**Zvezda** (, )  on Kansainvälisen avaruusaseman kolmas kiertoradalle viety moduuli.

## Ominaisuudet
Zvezda muodostuu sylinterin muotoisesta työskentelytilasta, sylinterinmuotoisesta osasta, jossa on yksi telakointikohta, paineettomasta kokoonpano-osasta ja pallomaisesta osasta, jossa on kolme telakointikohtaa.

*Pituus: 13,1&nbsp;m
*Halkaisija: 4,15&nbsp;m
*Massa: 19&nbsp;051&nbsp;kg

## Laukaisu
Zvezda laukaistiin kiertoradalle Proton-raketilla 12. heinäkuuta 2000. 26. heinäkuuta moduuli yhdistettiin jo kiertoradalla olleeseen Zarja-moduuliin.
Kayla Blake

**Elsie Mapuana Sniffen** eli **Kayla Blake** (s. 4. joulukuuta 1963) on yhdysvaltalainen näyttelijä. 

Blake syntyi Honolulussa Havaijilla. Hänen lukuisista televisiorooleistaan huomattavin oli vakituinen osa sarjassa *Sports Night* vuosina 1998–2000. Hänellä on ollut lukuisia vierailevia esiintymisiä.

Eräs elokuvista, joissa Blake myös on esiintynyt, on *Lambada* (1990).

Blake nai 28. syyskuuta 2002 Robert Checkin.

## Aiheesta muualla
*
Paula Marshall

**Paula Marshall** (s. 12. kesäkuuta 1964) on yhdysvaltalainen näyttelijä.

Rockvillessä Marylandissa syntynyt Marshall opiskeli Robert E. Peary High Schoolissa. Hän meni 12. lokakuuta 2003 naimisiin näyttelijä Danny Nuccin kanssa ja sai ensimmäisen lapsensa 40-vuotiaana maaliskuussa 2005.

Laajalle yleisölle Marshall alkoi tulla tunnetuksi 1990-luvun alussa vierailevasta roolistaan sarjassa *[[Kesä 68]]*. Toisena päänäyttelijänä hän oli vuosina 2008–2010 esitetyssä tilannekomediassa *[[Sinkkuisä Gary]]*.

Muita televisiosarjoja, joissa hän on esiintynyt, ovat muiden muassa *[[Seinfeld]]* ja *Sports Night*. Hänen uransa ei rajoitu televisioon, vaan käsittää myös elokuvia, kuten *[[Villi tusina|Villin tusinan]]* (2003).

## Aiheesta muualla
*
Chicago Overcoat (albumi)

__NOTOC__
**Chicago Overcoat** on Chicago Overcoat -yhtyeen debyyttialbumi. Sen julkaisi Love Records vuonna 1978. CD-painoksen mukana on myös kakkosalbumi *[[Eyesight To The Blind|Eyesight to the Blind]]*.

## Kappaleet

### A-puoli
#  (säv. Little Walter)
#  (säv. James D. Lane)
#  (säv. Little Walter|)
#  (säv. W. Spriggs)
#  (säv. Howlin’ Wolf)
#  (säv. Lewis)

### B-puoli
#  (säv. Freddie King)
#  (säv. Howlin’ Wolf)
#  (säv. Big Bill Broonzy)
#  (säv. Little Walter)
#  (säv. Little Walter)
#  (säv. Little Walter)

## Kokoonpano
* Pepe Ahlqvist – laulu, huuliharppu
* Lasse Maatala – piano
* Jaakko Heinonen – kitara
* Timo Kakko – kitara
* Risto Pesonen – basso
* Roope Rossi - rummut

## Lähteet
Žanna Friske

**Žanna Vladimirovna Friske** (, oik. Копылова, *Kopylova*, 8. heinäkuuta 1974 – 15. kesäkuuta 2015) oli venäläinen malli, näyttelijä ja laulaja.

## Ura
Friske opiskeli koreografiaa Moskovan kulttuuri-instituutissa ja journalistiikkaa Moskovan valtionyliopistossa, muttei valmistunut kummastakaan koulusta.

Friske otettiin vuonna 1996 mukaan tyttöyhtye Blastjaštšieen Varvala Korolevan erottua siitä. Hän lähti 2003 soolouralle ja julkaisi levyn *Žanna* (Жанна) vuonna 2005. Hän on tehnyt yhteistyötä myös Diskoteka Avarijan kanssa muun muassa videolla "Malinki-Malinki".

Friske oli mukana Venäjän *[[Selviytyjät|Survivor]]*-tosi-tv-sarjan *[[Posledni geroi]]* neljännellä kaudella.

Kansainvälisesti Friske on tunnettu elokuvista *[[Night Watch – yövahti|Night Watch]]* (2004) ja sen jatko-osasta *Day Watch* (2006), joissa hän näytteli Alisaа.

## Yksityiselämä
Friske oli avoliitossa Dmitri Šepelevin kanssa.

Friske kuoli syöpään 40-vuotiaana, kesäkuussa 2015.

## Lähteet

## Aiheesta muualla
*
*